Държавен вестник, бр. 45, 2012 г., стр. 55

БРОЙ  45	
Д Ъ Р Ж А В Е Н  В Е С Т Н И К 	
СТР.  55  
Чл. 37. (1) Оценката на офертите се из­
вършва по критерия икономически най-из­
годна оферта. 
(2) Размерът на плащанията от публичния 
партньор, когато такива се предвиждат, е 
задължителен показател в критерия иконо­
мически най-изгодна оферта. Като показатели 
могат да се включват срокът на договора за 
ПЧП и други в зависимост от спецификата 
на дейността от обществен интерес.
Чл. 38. (1) Въз основа на класирането, 
извършено от комисията за провеждане на 
процедурата, публичният партньор предста­
вя на съответния орган по чл. 32, ал. 2 и 3 
доклад и проект на решение за определяне 
на частен партньор в срок до един месец от 
приключване работата на комисията. Към 
доклада се прилага протоколът на комисията 
по чл. 72 от Закона за обществените поръчки. 
(2) Въз основа на доклада и протокола на 
комисията след самостоятелна преценка на 
изложените в тях факти и обстоятелства ор­
ганът по чл. 32, ал. 2 и 3 приема решение за:
1. определяне на класирания на първо място 
участник за частен партньор, или
2. прекратяване на процедурата в случаите 
по чл. 39 от Закона за обществените поръчки. 
(3) По предложение на публичния партньор 
органът по чл. 32, ал. 2 и 3 може да приеме 
решение, с което да определи за частен парт­
ньор втория класиран участник в случаите по 
чл. 74, ал. 2 от Закона за обществените поръчки.
Чл. 39. С решението за определяне на 
частен партньор се:
1. конкретизират условията на договора за 
ПЧП и правата и задълженията на страните, 
които не са определени или са определени в 
граници с решението за откриване на про­
цедурата за определяне на частен партньор, 
в съответствие с офертата на участника, 
определен за частен партньор, съответно с 
предложенията при договарянето – при про­
цедура на договаряне с обявление;
2. определя срок за сключване на договора 
за ПЧП, който не може да бъде по-дълъг от 
три месеца.
Г л а в а  п е т а
СКЛЮЧВАНЕ И ИЗПЪЛНЕНИЕ НА 
ДОГОВОР ЗА ПЧП
Раздел І
Сключване на договор за ПЧП
Чл. 40. (1) Договор за ПЧП се сключва от 
публичния партньор и участника в процеду­
рата, определен за частен партньор, когато 
същият е капиталово търговско дружество.
(2) В случаите, определени в този закон, 
договорът за ПЧП се сключва с проектно 
дружество или с публично-частно дружество.
Чл. 41. (1) Публичният партньор сключва 
договора за ПЧП не по-рано от изтичането 
на 14 дни от уведомяването на заинтересова­
ните участници за решението за определяне 
на частен партньор, освен в случаите, когато 
участникът, определен за частен партньор, е 
единствен заинтересован участник.
(2) Срокът за сключване на договора за 
ПЧП, определен с решението за определяне 
на частен партньор, започва да тече от датата 
на влизане в сила на решението или на опре­
делението, с което е допуснато предварително 
изпълнение.
Чл. 42. (1) Договорът за ПЧП се сключва 
без провеждане на преговори в съответствие 
с проекта на договор, включен към докумен­
тацията за участие, и с офертата, съответно с 
предложенията при договарянето при проце­
дура на договаряне с обявление на участника, 
който е класиран на първо място.
(2) В случаите по чл. 38, ал. 3 договорът 
се сключва след провеждане на преговори за 
подобряване на предложенията по критериите 
за комплексна оценка на офертата.
Чл. 43. Договорът за ПЧП се сключва в 
писмена форма най-малко в три оригинални 
екземпляра – по един за страните и един за 
публичния регистър на ПЧП към Минис­
терството на финансите. Приложенията към 
договора за ПЧП се изработват в толкова 
екземпляра, колкото са и оригиналите на 
договора.
Раздел ІІ
Съдържание и изпълнение на договора за ПЧП
Чл. 44. (1) Договорът за ПЧП съдържа 
най-малко:
1. страните по договора;
2. предмета на договора, който съдържа 
описание на обекта и на дейността от общест­
вен интерес, както и услугата от обществен 
интерес – когато е приложимо;
3. влизането в сила на договора, предва­
рителните условия, ако има такива, и срока 
на договора;
4. размера и източниците за финансиране 
от страна на частния партньор;
5. конкретния размер на финансова под­
крепа, формите, условията и реда за предос­
тавянето є от страна на публичния партньор, 
условията и реда за нейното намаляване или 
преустановяване и периодите за извършване 
на плащанията, когато такива са предвидени; 
6. разпределението на рисковете между 
страните; 
7. размера на нормата на възвръщаемост за 
частния партньор, определена с финансово-
икономическия модел, както и реда за нейното 
изчисляване, отчитане и контролиране;
8. условията и реда за получаване от публич­
ния партньор на превишението на печалбата на 
частния партньор от предоставените му права;
9. условията, които определят икономиче­
ския баланс, и обстоятелствата от фактически 
или правен характер, свързани с обекта, с дей­